Előterjesztő: dr. Poczok Szabolcs jegyző

Előterjesztést készítette: dr. Hekman Tibor aljegyző

Előterjesztés elkészítésében közreműködött: György Árpád belső ellenőr

Előzetesen tárgyalja: Pénzügyi és Településfejlesztési Bizottság

Mellékletek:

* 1. melléklet – határozati javaslat

Elfogadás módja: -

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény,
* 370/2011(XII.31.) kormányrendelet (Bkr.)

**Előterjesztés**

**Az önkormányzat 2026. évi belső ellenőrzési tervéről**

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) számú Korm. rendelet (Bkr.) 29. § (1) bekezdésben foglaltaknak megfelelően a belső ellenőrzési munka megtervezéséhez kockázatelemzés alapján – az államháztartásért felelős miniszter által közzétett módszertani útmutató figyelembevételével – stratégiai ellenőrzési tervet és éves ellenőrzési tervet kell készíteni. A Bkr. 32. § (4) bekezdése szerint az éves ellenőrzési tervet Bábolna Város Önkormányzata Képviselő-testületének és az általa irányított költségvetési szervek/intézmények vezetőinek 2025. december 31-ig kell jóváhagyniuk.

Bábolna Város Önkormányzatánál (a továbbiakban: Önkormányzat), valamint az általa irányított költségvetési szereknél/intézményeknél (a továbbiakban: intézmények[[1]](#footnote-1)) a belső ellenőrzési feladatokat a Komárom és Környéke Önkormányzati Társulás által megbízott külső szolgáltató (megfelelő iskolai végzettséggel és szakmai gyakorlattal rendelkező, a Pénzügyminisztérium szakmai nyilvántartásában szereplő belső ellenőr) látja el. A belső ellenőr ellátja a Bkr. 22. § (1) bekezdésben előírt, a belső ellenőrzési vezető feladatkörébe tartozó tevékenységeket is.

A 2026. évi belső ellenőrzési tervet az Önkormányzat stratégiai ellenőrzési tervében foglaltak figyelembevételével, az előző időszakban lefolytatott ellenőrzések tapasztalataira, a kockázatelemzés alapján felállított prioritásokra, a belső ellenőrzés rendelkezésére álló erőforrásokra alapozva, az Önkormányzat javaslatait is figyelembe véve készítettem el, a következők szerint:

1. **A rendelkezésre álló erőforrások:**

A 2026. évi belső ellenőrzési napok száma a 2025. évihez hasonlóan 20 ellenőrzési nap. A belső ellenőr a feladat ellátásába más személyt, alvállalkozót nem vonhat be. A külső szolgáltató díjazása 40 000 Ft/revizori nap, a szolgáltatás díját a Komárom és Környéke Önkormányzati Társulás téríti a tagönkormányzatok befizetései alapján.

1. **Az ellenőrzési tervet megalapozó elemzések és a kockázatelemzés eredményének összefoglaló bemutatása, a kockázatelemzés alapján felállított prioritások:**

Az előzetes felmérés, az előző évek ellenőrzési tapasztalatai alapján, a jegyző javaslatainak figyelembe vételével a 2025. évi ellenőrzési feladatok a következők szerint foglalhatók össze:

1. Az operatív gazdálkodás (kötelezettségvállalás, pénzügyi ellenjegyzés, teljesítésigazolás, érvényesítés, utalványozás szabályozottságának és szabályszerűségének ellenőrzése.

Ellenőrzendő szervezetek: Önkormányzat, Hivatal, intézmények. (5 ellenőrzési nap).

1. A helyi adóztatási tevékenység ellenőrzése.

Ellenőrzendő szervezet/szervezeti egység: Hivatal. (10 ellenőrzési nap).

1. A közbeszerzési értékhatárt el nem érő beszerzések ellenőrzése

Ellenőrzendő szervezetek: Önkormányzat, Hivatal, intézmények. (5 ellenőrzési nap)..

Az ellenőrzési tervbe foglalt feladatok kockázata mértékének meghatározására a következő kockázatértékelési modellnek megfelelően került sor:

1. *Alapvető kockázati tényezők:* 
   * jogszabályi környezet változása,
   * kontrollok megbízhatósága,
   * a folyamat, tevékenység korábbi ellenőrzése
   * szervezeti változás,
   * emberi erőforrás kockázat.
2. *A kockázati érték meghatározása.*

Az egyes kockázati tényezők kockázati értékét a kockázati tényezők terjedelme (valószínűségének mértéke), és annak hatása együttesen határozza meg a következők szerint:

|  |  |  |  |  |
| --- | --- | --- | --- | --- |
| Sor-  szám | Kockázati tényező | Valószínűség | Alkalmazott súly  Hatás | Kockázati érték |
|  | Belső kontrollok | 1-5 | 4 | 4-20 |
|  | Szervezeti változás | 1-5 | 2 | 2-10 |
|  | Jogszabályi környezet változása | 1-5 | 5 | 5-25 |
|  | Korábbi ellenőrzések | 1-5 | 2 | 2-10 |
|  | Emberi erőforrás kockázat | 1-5 | 3 | 3-15 |

A kockázati értékek besorolása:

1. 0-35 pont: alacsony kockázat,
2. 36-50 pont: közepes kockázat,
3. 51 ponttól: magas kockázat.

A magas kockázati értő pontot elérő tevékenységek ellenőrzését prioritással, a közepes kockázatú tevékenységeket a rendelkezésre álló erőforrások függvényében kell elvégezni.

Az egyes tevékenységek kockázati értékét a bekövetkezés valószínűsége és a kockázat hatása (súlya) alapján a következők szerint számítottam ki:

|  |  |  |  |  |  |  |
| --- | --- | --- | --- | --- | --- | --- |
|  | **Belső kontroll-rendszer** | **Szervezeti**  **változás** | **Jogszab.**  **környezet.** | **Korábbi ellenőr-**  **zések** | **Emberi erőforrás** | **Kockázati pont**  **összesen** |
| **HATÁS** | **4** | **2** | **5** | **2** | **3** | **16** |
| **Tevékenység** | **Bekövetkezés valószínűsége (1-5)** | | | | | |
| Az operatív gazdálkodás (kötelezettségvállalás, pénzügyi ellenjegyzés, teljesítésigazolás, érvényesítés, utalványozás szabályozottságának és szabályszerűségének ellenőrzése. | 5  20 | 1  2 | 2  10 | 3  6 | 5  15 | **53** |
| A helyi adóztatási tevékenység ellenőrzése. | 4  16 | 1  2 | 2  10 | 5  10 | 3  15 | **53** |
| A közbeszerzési értékhatárt el nem érő beszerzések ellenőrzése. | 5  20 | 1  2 | 2  10 | 5  10 | 5  9 | **53** |

**A részletes**, az ellenőrzés tárgyát, célját, az ellenőrzendő időszakot, a szükséges ellenőri kapacitást (az ellenőrzési napok számát), az ellenőrzés típusát, tervezett ütemezését, az ellenőrzött szervezet, szervezeti egység megnevezését, az azonosított kockázati tényezőket tartalmazó részletes **ellenőrzési tervet az 1. számú melléklet tartalmazza.**

1. **Tanácsadó tevékenységre tervezett kapacitás: 5 ellenőrzési nap.** A feladat ellátásáraeseti felkérés alapján kerülhet sor.
2. **Soron kívüli ellenőrzésekre tervezett kapacitás: 5 nap.** A feladat ellátására eseti felkérés alapján kerülhet sor.
3. **A képzésre, továbbképzésre tervezett kapacitás:** a külső szolgáltató egyénileg határozza meg, az Államháztartásról szóló 2011. évi CXCV. törvény 109. § (1) bekezdés 17) pontja, a Bkr. 24. § (7) bekezdése, illetve a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendelet előírásainak megfelelően.

A Bkr. 29. § (4) bekezdése szerint „ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a belső ellenőrzést ellátó szervnek a tervezés során elkülönítetten kell terveznie az irányító szervként, illetve a költségvetési szerv belső ellenőreként végzett ellenőrzéseket. Azon ellenőrzések tervezésébe, amelyeket belső ellenőrként végez el, be kell vonnia az irányított szervet, továbbá az ennek eredményeként elkészített stratégiai és éves ellenőrzési tervét az irányított költségvetési szerv vezetőjének kell jóváhagynia”. Ennek megfelelően, az éves ellenőrzési tervet az Önkormányzat képviselő-testülete, valamint a költségvetési szervek/intézmények vezetői hagyják jóvá.

Bábolna, 2025. november 15.

**dr. Poczok Szabolcs**

**jegyző**

**A 2026. évi belső ellenőrzési tervet jóváhagyom:**

**dr. Horváth Klára**

**Polgármester**

**Bábolna Város Önkormányzata**

**Dr. Poczok Szabolcs**

**Jegyző**

**Bábolnai Közös Önkormányzati Hivatal**

**Tóth-Farkas Nikoletta**

**Intézményvezető**

**Bábolnai Alapszolgáltatási Központ**

**Katona Anita Mária**

**Igazgató**

**Bábolna Városi Könyvtár, Művelődési- és Sportközpont.**

**Müller Anita**

**Főigazgató**

**Bábolnai Százszorszép Óvoda és Bölcsőde**

1. **számú melléklet**

**Bábolna Város Önkormányzatának 2025. évi belső ellenőrzési terve**

|  |  |  |  |  |  |  |
| --- | --- | --- | --- | --- | --- | --- |
| **Az ellenőrzendő szerv, szervezeti egység** | **Az ellenőrzés tárgya** | **Az ellenőrzés típusa és célja** | **Az ellenőr-zendő időszak** | **Azonosított kockázatok** | **Ellenőrzési kapacitás (erőforrás)** | **Az ellenőr-zés ütemezése** |
| Bábolna Város Önkormányzata, Bábolnai Közös Önkormányzati Hivatal, intézmények. | Az operatív gazdálkodás (kötelezettségvállalás, pénzügyi ellenjegyzés, teljesítésigazolás, érvényesítés, utalványozás szabályozottságának és szabályszerűségének ellenőrzése. | *Az ellenőrzés célja*: annak megállapítása, hogy   * a jegyző intézkedett-e az operatív gazdálkodási feladatok (kötelezettségvállalás, pénzügyi ellenjegyzés, teljesítésigazolás, érvényesítés, utalványozás) szabályozására, a szabályozás megfelelt-e a központi államháztartási előírásoknak (szabályozás, nyilvántartás, meghatalmazások, kijelölések), * a gazdálkodás során a belső szabályzat és a központi (államháztartási) előírásoknak megfelelően jártak-e el.   *Az ellenőrzés típusa*: szabályszerűségi, pénzügyi ellenőrzés. | 2025. év, 2026. év az ellenőrzés időpontjáig. | A belső szabályozás hiánya, illetve annak hiányosságai, a gazdálkodás során a vonatkozó előírások betartásának hiányosságai. | 5 ellenőrzési nap | 2. negyedév. |
| Bábolnai Közös Önkormányzati Hivatal. | A helyi adóztatási tevékenység ellenőrzése. | *Az ellenőrzés célja:* annak megállapítása, hogy:   * az Önkormányzat Képviselő-testülete által megalkotott helyi adórendelet megfelel-e a központi jogszabályi előírásoknak és a helyi feltételeknek, * a helyi adók megállapítása, beszedése, nyilvántartása, hátralékok beszedése, kezelése, kedvezmények, mentességek nyújtása megfelel a központi jogszabályokban és a helyi adórendeletben foglaltaknak.   *Az ellenőrzés típusa:* rendszerellenőrzés, szabályszerűségi ellenőrzés. ellenőrzés. . | 2025. év. | Kockázatot jelent a helyi adórendelet megfelelősége, illetve a helyi adók beszedésének, kezelésének, a kedvezmények, mentességek nyújtásának szabályozottsága és gyakorlata. | 10 ellenőrzési nap. | 3.negyedév |
| Bábolna Város Önkormányzata, Bábolnai Közös Önkormányzati Hivatal, intézmények. | A közbeszerzési értékhatárt el nem érő beszerzések szabályozottságának, szabályszerűségének ellenőrzése. | *Az ellenőrzés célja:* annak ellenőrzése, hogy a közbeszerzési értékhatárt el nem érő beszerzések szabályozottsága és gyakorlata összhangban van-e a hatályos központi jogszabályi előírásokkal, valamint a helyi sajátosságokkal, valamint, hogy a beszerzések során a takarékossági, gazdaságosság, észszerűségi szempontok érvényesülnek-e.  *Az ellenőrzés típusa*: szabályszerűségi és teljesítmény ellenőrzés. | 2025év, 2026. év az ellenőrzés időpontjáig. | Az Önkormányzat és intézményei dologi kiadásainak előirányzata (aminek jelentős része beszerzésekhez, szolgáltatás megrendeléshez kapcsolódik) jelentős nagyságrendet képvisel, ami önmagában kockázati tényező. További kockázatot jelent a beszerzések sokszínűsége, mind a megrendelések, tárgya, mind a megrendelők (kötelezettségvállalók) számának sokasága. | 5 ellenőrzési nap | 4.negyedév. |
| **Összesen** |  |  |  |  | **20 ellenőrzési nap** |  |

Megj. Az ellenőrzések ütemezése tájékoztató jellegű, a jegyző és a belső ellenőr megállapodása alapján, az év során módosulhat.

**Bábolna, 2025 november 6.**

**dr. Poczok Szabolcs**

**jegyző**

**HATÁROZATI JAVASLAT**

**Az önkormányzat 2026. évi belső ellenőrzési tervéről**

A képviselő-testület úgy határoz, hogy Bábolna Város Önkormányzata 2026. évre vonatkozó belső ellenőrzési tervét elfogadja.

**Felelős:** jegyző

**Határidő:** 2026 november 30.

1. Bábolnai Közös Önkormányzati Hivatal, Bábolnai Alapszolgáltatási Központ, Bábolna Városi Könyvtár, Művelődési- és Sportközpont, Bábolnai Százszorszép Óvoda és Bölcsőde. [↑](#footnote-ref-1)