**2025. szeptember 25-i képviselő-testületi ülésen önálló napirendi pontként nem szereplő bizottsági határozatok végrehajtása**

**141/2025. (IX. 25.) számú Képviselő-testületi határozat:**

Bábolna Város Önkormányzata Képviselő-testülete elfogadja és tudomásul veszi:

1. a Szociális és Oktatási Bizottság 28/2025 (IX.24.), 30/2025. (IX.24.), 31/2025. (IX.24.), 32/2025. (IX.24.), 33/2025. (IX.24.), 34/2025. (IX.24.). számú határozatait,
2. a Pénzügyi és Településfejlesztési Bizottság 61/2025 (IX.24.), 67/2025. (IX.24.), 68/2025. (IX.24.), 69/2025. (IX.24.)., 70/2025. (IX.24.)., 71/2025. (IX.24.)., 72/2025. (IX.24.)., 73/2025. (IX.24.)., 74/2025. (IX.24.)., 75/2025. (IX.24.)., 77/2025. (IX.24.)., 78/2025. (IX.24.). számú határozatait,
3. a lejárt határidejű határozatokról és a két ülés közötti időszakról szóló beszámolót,
4. a Polgármester tájékoztatóját a DIMOP+ pályázatról, illetve a Versenyképes Járások pályázatról tudomásul veszi, illetve felhatalmazza a Polgármestert, hogy a Versenyképes Járások pályázat keretében beszerzendő eszközök (kamerarendszer) beszerzése, illetve a gyalogátkelőhely tervezése és kivitelezése ügyében – beszámolási kötelezettség terhe mellett - teljes körűen eljárjon.

**Határidő:** 2025. szeptember 25.

**Felelős:** polgármester

**Szociális és Oktatási Bizottság /szeptemberi ülés/**

1. **Egészségügyi Központban szűrővizsgálati lehetőség**

**30/2025. (IX. 24.) számú Szociális és Oktatási Bizottsági határozat:**

Bábolna Város Önkormányzata Szociális és Oktatási Bizottsága a Diagon Kft.-től (1047 Budapest, Baross u. 48-52. cégjegyzékszám: 01-09-365396) bérelt szűrővizsgálati készülékkel és a szűrővizsgálatokkal kapcsolatos tájékoztatást tudomásul veszi, azt elfogadásra javasolja a Képviselő-testületnek.

A Szociális és Oktatási Bizottság támogatja a szűrővizsgálatok elvégzését a bábolnai lakosok részére.

**Határidő:** 2025. szeptember 30.

**Felelős:** polgármester

**VÉGREHAJTÁS: A szűrések elvégzését folyamatosan végezzük az Egészségügyi Központban.**

1. **Egyebek: a) Csatlakozás a Bursa Hungarica ösztöndíjpályázathoz**

**31/2025. (IX. 24.) számú Szociális és Oktatási Bizottsági határozat:**

Bábolna Város Önkormányzata Szociális és Oktatási Bizottsága támogatja a Bursa Hungarica Ösztöndíjpályázathoz való csatlakozást.

A Bizottság javasolja felhatalmazni a Polgármestert, hogy a jövőben, amennyiben az Önkormányzat költségvetésében tervezésre kerül a Bursa Hungarica pályázat költsége, benyújthassa a csatlakozási nyilatkozatot a támogatáskezelő szerv részére.

**Határidő:** 2025. szeptember 30.

**Felelős:** polgármester

**VÉGREHAJTÁS: A Szociális Bizottság Zárt ülésén tárgyaljuk a napirendi pontot.**

**Zárt ülés: Segélykérelmek elbírálása**

**32/2025. (IX. 24.) számú Szociális és Oktatási Bizottsági határozat:**

**33/2025. (IX. 24.) számú Szociális és Oktatási Bizottsági határozat:**

**34/2025. (IX. 24.) számú Szociális és Oktatási Bizottsági határozat:**

**VÉGREHAJTÁS: A segélyek kiosztásra kerültek.**

**Pénzügyi és Településfejlesztési Bizottság /szeptemberi ülés/**

1. **Civil szervezetek támogatása**

## **67/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága az AVENGARDE VÍVÓ SPORTEGYESÜLET működési célú támogatására irányuló 500.000, -Ft támogatási kérelmét elfogadja.

A Bizottság javasolja a Képviselő-testületnek, hogy az AVENGARDE VÍVÓ SPORTEGYESÜLET részére 250.000,- Ft-ot Bábolna Város Önkormányzata 2025. évi Civil szervezetek működési támogatása előirányzat terhére, és 250.000,- Ft-ot Bábolna Város Önkormányzata 2026. évi költségvetése terhére fizesse meg.

A Bizottság felkéri a Polgármestert, hogy a támogatottal a támogatási szerződést kösse meg.

**Határidő**: 2025. szeptember 25.

**Felelős**: a bizottság elnöke

**VÉGREHAJTÁS: A támogatási szerződést 2025.10.02. napján megkötöttük. A 2025. évi támogatási összeg kifizetése 2025.10.10. napján megtörtént.**

**68/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága tekintettel arra, hogy a Cseperedők Néptánc Közhasznú Egyesület a tevékenységét befejezte, felkéri a Polgármestert, hogy az Egyesület Elnökét keresse meg, hogy:

1. nyilatkozzon, hogy mi az Egyesület szándéka az általa térítésmentesen használt önkormányzati tulajdonban álló termekben tárolt eszközökkel (tükrök, balettszőnyeg),
2. 2025. decemberig 31-ig a térítésmentesen használt önkormányzati tulajdonban álló termeket ürítse ki,
3. 2025. december 31-ig a 2025. évi önkormányzati támogatásról számoljon el.

**Határidő**: 2025. szeptember 25.

**Felelős**: a bizottság elnöke

**VÉGREHAJTÁS: Szóbeli egyeztetés történt a Cseperedők elnökével, elfogadták a bizottság által megszabott feltételek.**

1. **ÉDV Zrt. – Szennyvíztelep karbantartás**

**69/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága az ÉDV Zrt., a Bábolnai Szennyvíztisztítótelep esetében elvégzett karbantartási munkáról szóló tájékoztatót, valamint az előterjesztett 2.105.668 Ft + ÁFA felújítást elfogadásra javasolja a Képviselő-testületnek

**Határidő**: 2025. szeptember 25.

**Felelős**: a bizottság elnöke

**VÉGREHAJTÁS: Az ÉDV Zrt-nek megküldésre került.**

1. **Gördülő fejlesztési terv jóváhagyása**

**70/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága elfogadásra javasolja a Képviselő-testületnek a Gördülő Fejlesztési Terv 2026-2035 időszakra vonatkozó

1. felújítási, pótlási tervrészt,
2. beruházási tervrészt,

továbbá javasolja a Képviselő-testületnek, hogy hatalmazza fel az ÉDV Zrt.-t, hogy a GFT felújítás-pótlás tervrészét nyújtsa be a Magyar Energetikai és Közműszabályozási Hivatalba jóváhagyásra.

**Határidő:** 2025. szeptember 25.

**Felelős:** a bizottság elnöke

**VÉGREHAJTÁS: Az ÉDV Zrt-nek megküldésre került.**

1. **Szabadidőparki létesítményekre pályázati kiírás**

**71/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága elfogadásra javasolja a Képviselő-testületnek, hogy

1. jelen határozat mellékletét képező nyomtatványon ajánlatokat kérjen be a Szabadidőpark területén kialakítandó Csónakház, faház és teniszpálya bérletére,
2. a Bizottság felkéri továbbá a Polgármestert, hogy a beszerzési eljárást folytassa le.

**Határidő:** 2025. szeptember 25.

**Felelős:** a bizottság elnöke

**VÉGREHAJTÁS: Az ajánlatkérés és a beszerzési eljárás lefolytatása megtörtént. Az erről szóló előterjesztés a novemberi bizottsági ülésen napirendként szerepel.**

1. **Pályázati kiírás a Rózsaerdei út sarkán gyalogjárda kialakítására**

**72/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága felkéri a polgármestert, hogy járda kialakítására árajánlatokat kérjen be az előterjesztés mellékletét képező tervek alapján a Hársfa utcai lakópark és a Rózsaerdei utca közötti szakaszon.

**Határidő:** 2025. szeptember 25.

**Felelős:** a bizottság elnöke

**VÉGREHAJTÁS: Az árajánlatok bekérése megtörtént, az erről szóló előterjesztés a novemberi bizottsági ülésen szerepel.**

1. **Sportcsarnok használati kérelem**

**73/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága elfogadásra javasolja a Képviselő-testületnek a Kisalföldi ASzC Pettkó-Szandtner Tibor Lovas Szakképző Iskola és Kollégium Sportcsarnok használati kérelmét az alábbiak szerint:

* Magyar Diáksport Napja 2025. szeptember 24. (szerda) 15:00 – 18:00 óra között
* Szalagavató főpróba 2025. december 10. (szerda) 14:00 – 17:00 óra között
* Szalagavató 2025. december 12. (péntek) 09:00 – 18:00 óra között
* Sportszakkör indítása 2025. október – 2026. június heti egy órában

A Pénzügyi és Településfejlesztési Bizottság javasolja továbbá a Sportcsarnok térítési díját az általános, bábolnai székhelyű jogi személyekre vonatkozó terembérleti díj összegében határozza meg.

**Határidő:** 2025. szeptember 25.

**Felelős:** a bizottság elnöke

**VÉGREHAJTÁS: Az Iskola értesítésre került.**

1. **Szállásfejlesztés**

**74/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága a glampingguide.hu megkeresését a kemping típusú szállásfejlesztéssel kapcsolatban javasolja azt továbbítani a Bábolna Strand- és Termálfürdő üzemeltetőjének, illetve támogatja, hogy a megkeresés az Önkormányzat honlapján közzétételre kerüljön.

**Határidő:** 2025. szeptember 25.

**Felelős:** a bizottság elnöke

**VÉGREHAJTÁS: A megkeresést megküldtük a Fürdő üzemeltetőjének és a Facebookon közzétételre került.**

1. **Hozzájáruló nyilatkozat adás-vételi szerződéshez**

**77/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága javasolja a Képviselő-testületnek, hogy a Képviselő- testület 62/2024. (IV. 15.) számú Képviselő-testületi határozatára, továbbá az az alapján megkötött adásvételi előszerződés, valamint új helyi építési szabályzat módosítására és új telekingatlan kialakítása érdekében megkezdett, a Komárom- Esztergom Vármegyei Kormányhivatal Földhivatali Főosztály Földhivatali Osztály 2. előtt INYER/JIVBJ/20250818/50569 ügyazonosító alatt megindult telekalakítási eljárásra, hogy a kialakításra kerülő Bábolna belterület 973/41 hrsz-ú, 1703 m2 területű ingatlan vonatkozásában az adásvételi szerződés megkötését a Pijnenburg Holding Kft-vel (Cg.: 11-09-029928) továbbra is támogatja, a korábbi testületi határozatban megjelölt bruttó 9.000,- Ft/m2 vételár mellett. A Képviselő- testület felhatalmazza a polgármestert, hogy a fent hivatkozott telekalakítási eljárás jogerős befejezését követően –telekalakítás engedélyezése esetén- a vevővel az adásvételi szerződést megkösse.

**Határidő:** 2025. szeptember 25.

**Felelős:** a bizottság elnöke

**VÉGREHAJTÁS: Az adásvételi szerződés 2025. november 18-án aláírásra került.**

1. **Főnix Íjászok kérelme**

**78/2025. (IX. 24.) számú Pénzügyi és Településfejlesztési Bizottsági határozat:**

Bábolna Város Önkormányzata Pénzügyi és Településfejlesztési Bizottsága elfogadásra javasolja a Képviselő-testületnek a Főnix Íjászok kérelmét a Bábolnai Szabadidőpark és Íjászpálya térítésmentes használatára a 2025. szeptember 27-én megrendezésre kerülő Örömíjász verseny lebonyolításához.

A Bizottság felkéri a Polgármestert, hogy a Sportcsarnok használati kérelemmel kapcsolatosan kérjen tájékoztatást arról, hogy miképpen lehetséges zárt térben biztonságosan, az épület, illetve műtárgyak sérelme nélkül íjászedzést tartani.

**Határidő:** 2025. szeptember 25.

**Felelős:** a bizottság elnöke

**VÉGREHAJTÁS:** **A határozat megküldésre került az Egyesületnek.**

**2025. szeptember 25-i képviselő-testületi ülésen önálló napirendi pontként szereplő határozatok végrehajtása**

1. **2025. évi költségvetési rendelet módosítása**

Rendelet

**VÉGREHAJTÁS: A rendelet publikálásra került.**

1. **Vagyonrendelet módosítása**

Rendelet

**VÉGREHAJTÁS: A rendelet publikálásra került.**

1. **HÉSZ módosítása**

Rendelet

**VÉGREHAJTÁS: A rendelet publikálásra került.**

1. **Bábolnai Százszorszép Óvoda és Bölcsőde 2025/2026 évi munkaterve**

**142/2025. (IX. 25.) számú Képviselő-testületi határozat:**

Bábolna Város Önkormányzata Képviselő-testülete elfogadja a Bábolnai Százszorszép Óvoda és Bölcsőde

1. 2025/2026. nevelési évre vonatkozó munkatervét,
2. a Pedagógiai Program elkészítésének határidejének 2026. augusztus 31. napjáig történő meghosszabbítását,
3. a 6 óvodai nevelési csoport indítását a 2025/2026-os nevelési évre.

**Határidő:** 2025. szeptember 25.

**Felelős:** polgármester

**VÉGREHAJTÁS: A határozat megküldésre került az intézmény igazgatójának.**

1. **Bábolnai Általános Iskola 2024. évi beszámolója**

**143/2025. (IX. 25.) számú Képviselő-testületi határozat:**

Bábolna Város Önkormányzata Képviselő-testülete tudomásul veszi a Bábolnai Általános Iskola 2024/2025-ös tanév során végzett nevelő - oktató munkájáról készült beszámolóját.

**Határidő:** 2025. szeptember 25.

**Felelős:** polgármester

**VÉGREHAJTÁS: A határozat megküldésre került az intézmény igazgatójának.**

1. **Jelentés Bábolna 2024. évi környezeti állapotáról**

**144/2025. (IX. 25.) számú Képviselő-testületi határozat:**

Bábolna Város Önkormányzata Képviselő-testülete Bábolna Város 2024. évi Környezeti állapotáról szóló jelentést elfogadja.

**Határidő:** 2025. szeptember 25.

**Felelős:** polgármester

**VÉGREHAJTÁS: A jelentés közzétételre került.**

1. **Szabálytalansági eljárás**

**145/2025. (IX. 25.) számú Képviselő-testületi határozat:**

Bábolna Város Önkormányzata Képviselő-testülete tudomásul veszi a TOP\_PLUSZ-1.2.1-21-KO1-2022-00058. számú pályázattal kapcsolatos szabálytalansági eljárásról szóló tájékoztatót.

**Határidő:** 2025. október 31.

**Felelős:** polgármester

**VÉGREHAJTÁS: A fellebbezés beküldése megtörtént, viszont elutasításra került. A közbeszerzési szakértő felelősségbiztosításában foglaltak foganatosítása miatti Ügyvédi felszólítás iránti intézkedés megtétele megtörtént.**

**Zárt ülés:**

**146/2025. (IX. 25.) számú Képviselő-testületi határozat**

**VÉGREHAJTÁS: Végrehajtást nem igényelt.**

**147/2025. (IX. 25.) számú Képviselő-testületi határozat**

**VÉGREHAJTÁS: A novemberi testületi ülésen napirendi pontként szerepel.**

**2025. október 20-i képviselő-testületi ülésen önálló napirendi pontként szereplő határozatok végrehajtása**

1. **Kisalföldi ASzC Pettkó-Szandtner Tibor Lovas Szakképző Iskola és Kollégium kérelme**

**149/2025. (X. 20.) számú Képviselő-testületi határozat:**

Bábolna Város Önkormányzata Képviselő-testülete elfogadja a Kisalföldi ASzC Pettkó-Szandtner Tibor Lovas Szakképző Iskola és Kollégium térítésmentes Sportcsarnok használati kérelmét az alábbi két esemény tekintetében:

- 2025. december 10. 14:00-17:00 óra között Szalagavató főpróba megrendezése

- 2025. december 12. 09:00-18:00 óra között Szalagavató megrendezése.

A Képviselő-testület a Sportcsarnok térítésmentes használatát továbbá - a Pettkó-Szandtner Tibor Lovas Szakképző Iskola és Kollégium által önként vállalt feladatként – a Sportcsarnok berendezésének biztosítása (szőnyegezés, díszítés) és a rendezvények utáni takarítás mellett támogatja.

**Határidő:** 2025. október 20.

**Felelős:** polgármester

**VÉGREHAJTÁS: A határozat az intézmény igazgatójának megküldésre került.**

1. **Főnix Íjászok kérelme**

**150/2025. (X. 20.) számú Képviselő-testületi határozat:**

Bábolna Város Önkormányzata Képviselő-testülete a Főnix Íjászok kérelmét a sportcsarnok ingyenes használatára vonatkozóan a 2025. november 01. - 2026. március 31.-ig terjedő időszakra (1,5 óra időtartamra) támogatja. A küzdőtérre utcai cipőben nem lehet belépni.

A Képviselő-testület a sportcsarnok térítésmentes használatát kizárólagosan kártérítési felelősség vállalásával támogatja a Főnix Íjászok részére.

**Határidő:** 2025. október 20.

**Felelős:** polgármester

**VÉGREHAJTÁS: A határozat megküldésre került az Egyesületnek.**

1. **Felsővasdinnyei ingatlan adás-vételéhez hozzájárulás**

**151/2025. (X. 20.) számú Képviselő-testületi határozat:**

**A Tárkány külterület 0363/4 hrsz-ú ingatlan 200/1600 tulajdoni hányad adásvételéről**

1. Bábolna Város Önkormányzata Képviselő-testülete úgy határoz, hogy adásvételi szerződés keretében mindösszesen 625.000 Ft, azaz hatszázhuszonötezer forint vételár ellenében 1/2-1/2 tulajdoni hányad arányban értékesíti GÁLIK ROLAND (2870 Kisbér Wenckheim Béla u. 100. és GÁLIK MÁRIÓ (2945 Tárkány településszintű lakos) részére a Tárkány külterület 0363/4 hrsz-ú kivett gazdasági épület, udvar megnevezésű ingatlan 200/1600 tulajdoni hányadát. (benne a tulajdoni hányadhoz tartozó 4/10 számjelű 50 m2 komfortos lakást)
2. A Képviselő-testület kijelenti, hogy jelen határozattal és adásvételi szerződéssel a 2007-ben elmaradt adásvételi szerződést pótolja az ingatlan jogi helyzetének rendezése érdekében, ezért a vételár is a 2007-es állapotnak megfelelő.
3. A Képviselő-testület megállapítja, hogy az 1. pontban jelzett vételár 2007-ben kiegyenlítésre került.
4. A Képviselő-testület felhatalmazza a polgármestert az adásvételi szerződés aláírására

**Határidő:** 2025. október 20.

**Felelős:** polgármester

**VÉGREHAJTÁS: Az adásvételi szerződés megkötésre került, Dr. Almádi Miklós ügyvéd intézi a továbbiakat.**

1. **Versenyképes Járások Program keretében gyalogátkelőhely tervezése**

**152/2025. (X. 20.) számú Képviselő-testületi határozat:**

Bábolna Város Önkormányzat Képviselő-testülete a Versenyképes Járások Program keretében a Bábolna, Mészáros és Kőrisfa utcai csomópontban kialakításra kerülő gyalogátkelő engedélyes és kiviteli terveinek elkészítésére beérkezett árajánlatok közül a legkedvezőbbet, a Bricoll Kft. bruttó 3.365.000,- Ft-os ajánlatát fogadja el.

A Képviselő-testület a TTHÁT/48-3/2025-KTM – Versenyképes Járások Program keretében elnyert 22.297.357,- Ft támogatás terhére rendeli megfizetni.

A Képviselő-testület felkéri a Polgármestert a szerződés megkötésére.

**Határidő:** 2025. október 20.

**Felelős:** polgármester

**VÉGREHAJTÁS: A határozat a Bricoll Kft-nek megküldésre került, a tervezés és az engedélyeztetés folyamatban van.**

1. **KEHOP és LEADER pályázatokról döntés**

**153/2025. (X. 20.) számú Képviselő-testületi határozat:**

Bábolna Város Önkormányzat Képviselő-testülete támogatja a KEHOP\_Plusz-2.2.1-25 Zöld-kék infrastruktúra fejlesztések településeken pályázaton való részvételt. Javasolja a Hivatalnak, hogy készítse elő a pályázati anyagot a pályázat tájékoztató anyaga (tervezet) szerint az alábbiakra nézve:

* Önállóan támogatható tevékenységek
* -vízfolyások revitalizációja, lefolyáslassítás, esővíz-visszatartás az alábbi ingatlanokon: Általános Iskola melletti árok a József Attila utcáig, Ácsi út és Ady út sarokterülete, Régi temető melletti árok a Béke utcáig és a Toldi utca mindkét oldala.
* -csapadékvízgyűjtő edényzet osztása a lakosság számára
* Önállóan nem támogatható tevékenységek
* -kötelező szemléletformálás, erdősítés, fásítás, digitális zöldvagyon felmérése, a település jogszabályi kereteinek felülvizsgálata.

Felkéri a Polgármesteri Hivatalt a Képviselő-testület az előkészítő anyagok elkészítésére, árajánlat kérésére az Equinox Consulting Kft. részéről és a novemberi testületi ülésen tájékoztatást kér az elkészült anyagokról és a pályázat benyújtásáról.

**Határidő:** 2025. október 20.

**Felelős:** polgármester

**VÉGREHAJTÁS: A pályázatíró céggel felvettük a kapcsolatot, a pályázat előkészítése folyamatban van.**

**154/2025. (X. 20.) számú Képviselő-testületi határozat:**

Bábolna Város Önkormányzat Képviselő-testülete megerősíti szándékát, hogy a Bakonyalja-Kisalföld Kapuja Vidékfejlesztési Egyesület által meghirdetett a Közösségi célú fejlesztések támogatása című, KAP-RD57-007-2-25 kódszámú pályázaton indulni kíván.

A pályázat megvalósításának helyszíne a Polgármesteri Hivatal mögötti téren álló esőbeálló, az Önkormányzat tulajdonában álló, bábolnai 14/4. hrsz számon található ingatlan. (esőbeálló)

Bábolna Város Önkormányzat ezen projektet kifejezetten a lakóközösségek aktivitásának növelése, egy értékmegőrző, a város történetiségének, történelmének megőrzése érdekében kívánja megvalósítani, az egészséges generáció felnövekedése érdekében.

A pályázati felhívás keretében megvalósuló projekt megfelel a LEADER program szellemiségének.

Bábolna Város Önkormányzata felkéri a Polgármesteri Hivatalt a pályázati felhívásban foglaltak alapján a pályázat elkészítésére, melyet a Som-Tan Kft. támogatásával kíván megvalósítani.

A megvalósítási helyszín bábolnai 14/4 hrsz-ú ingatlanon álló esőbeálló, melyben történeti emléket és installációkat kíván kialakítani Bábolna történelmének megőrzése céljából.

Az Önkormányzat vállalja a saját forrás biztosítását.

**Határidő:** 2025. október 20.

**Felelős:** polgármester

**VÉGREHAJTÁS: A pályázat benyújtásra került.**

1. **Tájékoztatás gyalogjárda építéséről**

**155/2025. (X. 20.) számú Képviselő-testületi határozat:**

Bábolna Város Önkormányzat Képviselő-testülete a Hársfa lakópark lakóinak kérésére árajánlatokat kért be a Bábolna, Rózsaerdei utca hrsz: 911/1; 1377; járda építési munkák kivitelezésére nézve. A Képviselő-testület támogatja a járda építési munkák elvégzését. A legkedvezőbb árajánlatot a Strabag Általános Építő Kft. 1117 Budapest, Gábor Dénes u. 2. vállalkozás tette bruttó 8.895.436,- Ft és 667.026,- Ft + ÁFA (ezen utóbbi munka az E-on előírások szerinti járdamegerősítés a trafónál) összegben.

A Képviselő-testület támogatja a szerződés aláírását, a projekt kivitelezését.

A Képviselő-testület Bábolna Város Önkormányzatának 2025. évi költségvetéséről szóló 2/2025. (II. 6.) számú rendeletének 3. mellékletének K513 tartalékok (általános tartalék, működési) előirányzata terhére rendeli megfizetni.

A munkák elvégzéséről a 2025. novemberi testületi ülésen beszámolót kér.

**Határidő:** 2025. október 20.

**Felelős:** polgármester

**VÉGREHAJTÁS: Az árajánlatok bekérése megtörtént, az erről szóló előterjesztés a novemberi bizottsági ülésen szerepel.**